"Затое можна пагадзіцца з тымі гісторыкамі, якія з вялікім скептызмам ставяцца да аўтарства адозвы пад назвай: "Пісьмо Яська Гаспадара спад Вільні да мужыкоў зямлі польскай" , якая некаторымі прыпісваецца Каліноўскаму. Хаця адозва гэтая падпісана імем, якое ўжываў Каліноўскі, аднак яе змест цалкам адыходзіць ад поглядаў Каліноўскага і ад зместу "Мужыцкай праўды" , а таксама напісанага незадоўга да смерці "Пісьма з-пад шыбеніцы" . Невядома, ці не белыя або Дзюлеран (камісар варшаўскага Жонда ў Вільні. — Г. К.), ведаючы папулярнасць подпісу "Яська Гаспадар", выкарысталі яго ў гэтай адозве для сваіх мэтаў: (зб. "З гісторыі рэвалюцыйнага супрацоўніцтва палякаў і рускіх у другой палове XIX ст.". Вроцлаў, 1956, с. 195. На польскай мове).